Imagini filmate cu drona îți arată cum Catedrala de la Nantes a fost distrusă de flăcări.
Catedrala de la Nantes a luat foc sâmbătă dimineață. O dronă a filmat urmele lăsate de flăcări. Emmanuel Macron a transmis un mesaj.
Oficialii
francezi au început o anchetă, sâmbătă, după ce un incendiu a izbucnit în faimoasa
Catedrală gotică a Sfinților Petru și Paul din orașul Nantes.Flăcările
au distrus clădirea, au spulberat vitralii, în timp ce printre turnurile
catedralei ieșea fum negru. Un reprezentant al primăriei a spus că incendiul a izbucnit sâmbătă dimineața în interiorul catedralei, însă cauza este neclară. Pompierii au spus că acoperișul nu este afectat de incendiu.Suspectul în cazul focului este un imigrant african, în vârstă de 39 de ani, originar din Rwanda, scrie Le Figaro. El a fost reținut de poliție sâmbătă. După primele informații apărute, bărbatul lucra la catedrală şi ar fi fost furios că îi expirase viza.Mesajul lui
Emmanuel Macron"După Notre-Dame, catedrala Sfântul Petru și Sfântul Paul, din inima Nantesului, este în flăcări. Aprecieri pentru pompierii noștri care își asumă toate riscurile pentru a salva această bijuterie gotică a orașului“, a scris pe Twitter președintele francez Emmanuel Macron.